Document ID: 31999D0502

Komisijas Lēmums
(1999. gada 1. jūlijs),
ar ko laikposmam no 2000. gada līdz 2006. gadam nosaka to regionu sarakstu, uz kuriem attiecas struktūrfondu 1. mērķis
(izziņots ar dokumenta numuru C(1999) 1770)
(1999/502/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 21. jūnija Regulu (EK) Nr. 1260/1999, ar ko paredz vispārīgus noteikumus par struktūrfondiem [1], jo īpaši tās 3. panta 2. punktu,
(1) tā kā Regulas (EK) Nr. 1260/1999 1. panta pirmās daļas 1. punkts nosaka, ka struktūrfondu 1. mērķis ir sekmēt atpalikušo regionu attīstību un strukturālos pielāgojumus;
(2) tā kā Regulas (EK) Nr. 1260/1999 3. panta 1. punkta pirmā daļa nosaka, ka 1. mērķa regioni ir statistiski teritoriālo vienību nomenklatūras II līmenim atbilstošie regioni (NUTS II līmenis), kuru iekšzemes kopprodukts uz vienu iedzīvotāju, mērīts pirktspējas paritātē un aprēķināts, pamatojoties uz 1999. gada 26. martā pieejamiem Kopienas datiem par 1994., 1995. un 1996. gadu, ir mazāks par 75 % no vidējā Kopienā;
(3) tā kā Regulas (EK) Nr. 1260/1999 3. panta 1. punkta otrā daļa nosaka, ka šis mērķis ietver arī attālākos regionus (Francijas aizjūras departamentus, Azoru, Madeiras un Kanāriju salas), kuru IKP ir zem 75 % sliekšņa, un apgabalus, kas ir tiesīgi saņemt atbalstu saskaņā ar 6. mērķi laikposmā no 1995. gada līdz 1999. gadam saskaņā ar Austrijas, Somijas un Zviedrijas Pievienošanās aktu [2];
(4) tā kā Regulas (EK) Nr. 1260/1999 6. panta 1. punkta pirmā daļa nosaka, ka neatkarīgi no šīs regulas 3. panta regioni, uz ko attiecas 1. mērķis 1999. gadā saskaņā ar Padomes 1988. gada 24. jūnija Regulu (EEK) Nr. 2052/88 par struktūrfondu uzdevumiem un to efektivitāti, kā arī par to darbības saskaņošanu savā starpā un ar Eiropas Investīciju bankas un citu pastāvošo finanšu instrumentu darbību [3], kurā jaunākie grozījumi izdarīti ar Regulu (EK) Nr. 3193/94 [4], un kas nav minēti Regulas (EK) Nr. 1260/1999 3. panta 1. punkta otrajā daļā, turpina saņemt pārejas atbalstu no struktūrfondiem saskaņā ar 1. mērķi no 2000. gada 1. janvāra līdz 2005. gada 31. decembrim;
(5) tā kā Regulas (EK) Nr. 1260/1999 6. panta 1. punkta otrā daļa nosaka, ka 3. panta 2. punktā minētā saraksta pieņemšanas laikā Komisijai saskaņā ar šīs regulas 4. panta 5. punktu un 6. pantu jāsastāda saraksts ar NUTS III līmeņa apgabaliem, kas pieder pie tiem regioniem, kas saņems pārejas atbalstu no struktūrfondiem saskaņā ar 1. mērķi 2006. gadā;
(6) tā kā tomēr Regulas (EK) Nr. 1260/1999 6. panta 1. punkta trešā daļa nosaka, ka Komisija pēc dalībvalsts priekšlikuma var aizstāt šos regionus ar regioniem, kas mazāki par NUTS III regioniem un atbilst 4. panta 5. līdz 9. punktā noteiktajiem regioniem, nepalielinot katra regiona iedzīvotāju skaita īpatsvaru, kas minēts 6. panta 1. punkta otrajā daļā, nodrošinot atbilstību šīs regulas 4. panta 4. punkta otrajai daļai; tā kā Komisija šajā sakarā ņēmusi vērā dalībvalstu pieprasījumus;
(7) tā kā Regulas (EK) Nr. 1260/1999 6. panta 1. punkta ceturtā daļa nosaka, ka apgabali, kas pieder pie otrajā un trešajā daļā minētajos sarakstos neiekļautiem regioniem, turpina saņemt atbalstu no Eiropas Sociālā fonda, Zivsaimniecības virzības finansēšanas instrumenta un ELVGF Virzības nodaļas tikai 2006. gadā, izmantojot to pašu atbalsta formu,
IR PIEŅĒMUSI ŠO LĒMUMU.
1. pants
Regioni, uz kuriem attiecas 1. mērķis, ir uzskaitīti I pielikumā.
Šis saraksts ir spēkā no 2000. gada 1. janvāra līdz 2006. gada 31. decembrim.
2. pants
Regioni un apgabali, kas saņem pārejas atbalstu saskaņā ar 1. mērķi, ir norādīti II pielikumā.
Šis saraksts ir spēkā no 2000. gada 1. janvāra attiecīgi līdz 2005. gada 31. decembrim vai 2006. gada 31. decembrim, kas attiecas uz šajā sarakstā nosauktajiem regioniem.
3. pants
Šis lēmums ir adresēts dalībvalstīm.
Briselē, 1999. gada 1. jūlijā

Labels: 2
15
19
5